User:హనుమంతరావు/sandbox

హాయ్ నా పేరు హనుమంత్ మాది ఈతకోట గ్రామం. మా తాత గారిది చెయ్యేరు గ్రామం. అమలాపురం తరువాత ౧౫ కి. మీ ఉండే ఈ గ్రామం కోనసీమ ప్రకృతి అందాలతో శోభిల్లుతూ ఉంటుంది. మా అమ్మ పెళ్లి సమయంలో మా తాత గారు రెండు తలల గంగా బొండం కొబ్బరి చెట్టు పాతారట. నాతో అది కుడా పెరిగింది. మేము ప్రతి వేసవి సెలవులకు అమ్మమ్మ వాళ్ళ ఇంటికి వెళ్తాం. మావయ్యలు, చిన్నాన్నలు, అత్తలు, పిన్నిలు మా అల్లరి పిల్లల మూకలు కలిపి సుమారు ౪౧ మంది ఉండే వాళ్ళం. ఆ తీపి గురుతులులో ఈ కొబ్బరి చెట్టుతో అనుబంధం తీయనైనది. ఎన్నో విషయాలు నేర్పినది. ఉపాధ్యాయ కుటుంబం కావటం తో అందరు ఎన్నో ఎన్నెన్నో విషయాలు నీర్పేవారు. కొబ్బరి బంతులతో రధములు తయారుచేసేవాళ్ళం. కొబ్బరి ఆకులతో బొమ్మలు చేసేవాళ్ళం. పెద్ద ఆకులతో తడకలు చేసి ఇల్లు కట్టి బొమ్మలు కొలువు పెట్టుకోనేవాళ్ళం. బొమ్మల పెళ్ళిళ్ళు చేసి సహపంక్తి భోజనాలు పెట్టేవాళ్ళం. ఎంత అల్లరైన చేయమనేవారు. కొబ్బరి బంతులతో, పెద్ద ఆకులతో జువ్వలు చేసి పైపైకి విసిరేవాళ్ళం. అందరు నూతి దగ్గరే స్నానాలు చేసేవాళ్ళం. ఆ నీటిని ఇసుకనేలలో డ్రెయిన్ తవ్వి నా కొబ్బరి చెట్టు చుట్టూ ఇంకెలా చేసేవాడిని. ఆ డ్రెయిన్ కి డ్యాము కూడా కట్టాను. కొబ్బరి చెట్టు ఎక్కడం నా కొబ్బరి చెట్టుతోనే నేర్చుకొన్నాను. మంచి దిగుబడి ఇచ్చే నా చెట్టు బొండాలు పెద్దలకు ఇచ్చేవాడిని. ముక్క మేము తినేవాళ్ళం. ధైర్యంగా పదునైన కత్తితో నేను బొండాలు జాగ్రత్తగా చేక్కేవాడిని; అందరికి నేనే ఇచ్చేవాడిని. చివరకి నన్ను వాటర్ బాయ్ అనేవారంతా. ఉరు వదిలి వచ్చే సమయంలో చెట్టును హత్తుకొంటే ప్రకృతిమాత ఔదార్యం, లాలి, సంరక్షణ, సహాయగుణం, ఆకలి తీర్చటం, ఏమి అసించకపోవడం ఇలా అన్ని ప్రరుతి ఒడిలో నేర్చుకోన్నననే మనస్పూర్తి, హృదయాన్ని కదిలించేవి. ౧౯౯౬ లో తుఫాన్ కు పక్కనే ఉన్న ముసలి చెట్టు పడిపోతే; ఆ చెట్టు ఆకులతో దడిని, చెట్టును కోసి దూలాలను, ఈనుల తో చీపుర్లు చేసి తుడవడం, మొవ్వు ను తిని ఆకలిని తీర్చుకోవడం ఇంకా గుర్తే! ఈ యదార్ధ సంఘటన నాలో మరణించిన తరువాత కూడా [చచ్చే వరకు కాదు!] సహాయపడాలని గుర్తు చేసింది. అందుకే రక్తదానం చేశాను. కళ్ళు కూడా దానం చేస్తాను. ఆరోగ్యంగా బలంగా ఉండాలని చెప్పకనే చెపుతుంది నా చెట్టు. ఇప్పటికీ నాచెట్టు దింపు డబ్బులు నా పోస్టల్ ఎకౌంటు లోనే జమ చేస్తారు. ఆర్ధిక కార్యకలాపాలు చిన్నపుడే నేర్పింది నా చెట్టు! ఆటలు అడుకొనే సమయంలో కొబ్బరి చెట్టు ఎక్కడంతో ఎవరికీ దొరికేవాడిని కాదు! అది ఆటలలో నియమాలపై దృష్టి సారించేలా చేసింది. కాలేజీ లెవెల్ లో చెస్ లో పతాకం సాదించి పెట్టింది. దుప్పటి కింద కొబ్బరి బంతులు పెట్టి నిద్ర పాడుచేయడం మా పనే! రాలిన కాయలు ఏరుకోవడం కోసం ఉదయాన్నే లేవడం వాటిని అమ్మి ఐసులు కొనుక్కోవడం మా అల్లరే అది ఎవరి తోటైన సరే!